Ericu950/Stoicheia-meter-silver huggingface dataset:
ἐπέρρωσεν οὖν ταῦτα τοὺς συνισταμένους ἐπὶ τὸν Ἀριστόδημον , ὧν ἡγεῖτο Θυμοτέλης ·
καὶ τῆς Ξενοκρίτης εἰσόδου παρεχούσης αὐτοῖς ἄδειαν καὶ τὸν Ἀριστόδημον ἄνοπλον καὶ ἀφύλακτον , οὐ χαλεπῶς παρεισπεσόντες διαφθείρουσιν αὐτόν .
οὕτω μὲν ἡ Κυμαίων πόλις ἠλευθερώθη δυοῖν ἀρετῇ γυναικῶν , τῆς μὲν ἐπίνοιαν αὐτοῖς καὶ ὁρμὴν ἐμβαλούσης τοῦ ἔργου , τῆς δὲ πρὸς τὸ τέλος συλλαβομένης .
τιμῶν δὲ καὶ δωρεῶν μεγάλων τῇ Ξενοκρίτῃ προτεινομένων ἐάσασα πάσας ἓν ᾐτήσατο , θάψαι τὸ σῶμα τοῦ Ἀριστοδήμου καὶ τοῦτ οὖν ἔδοσαν αὐτῇ καὶ Δήμητρος ἱέρειαν αὐτὴν εἵλοντο , οὐχ ἧττον οἰόμενοι τῇ θεῷ κεχαρισμένην ἢ πρέπουσαν ἐκείνῃ τιμὴν ἔσεσθαι 0 .
πύθεω Γυνὴ λέγεται δὲ καὶ τὴν Πύθεω τοῦ κατὰ Ξέρξην γυναῖκα σοφὴν γενέσθαι καὶ χρηστήν .
αὐτὸς μὲν γὰρ ὁ Πύθης ὡς ἔοικε χρυσείοις 0 .
ς ἐντυχὼν μετάλλοις καὶ ἀγαπήσας τὸν ἐξ αὐτῶν πλοῦτον οὐ μετρίως ἀλλ ἀπλήστως καὶ περιττῶς , αὐτός τε περὶ ταῦτα διέτριβε καὶ τοὺς πολίτας καταβιβάζων ἅπαντας ὁμαλῶς ὀρύττειν ἢ φορεῖν ἢ καθαίρειν ἠνάγκαζε τὸ χρυσίον , ἄλλο μηδὲν ἐργαζομένους τὸ παράπαν μη δὲ πράττοντας .
ἀπολλυμένων δὲ πολλῶν πάντων δ ἀπαγορευόντων , αἱ γυναῖκες ἱκετηρίαν ἔθεσαν ἐπὶ τὰς θύρας ἐλθοῦσαι τῆς τοῦ Πύθεω γυναικός .
ἡ δ ἐκείνας μὲν ἀπιέναι καὶ θαρρεῖν ἐκέλευσεν , αὐτὴ δὲ τῶν περὶ τὸ χρυσίον τεχνιτῶν οἷς ἐπίστευε μάλιστα καλέσασα καὶ καθείρξασα , ποιεῖν ἐκέλευεν ἄρτους τε χρυσοῦς καὶ πέμματα παντοδαπὰ καὶ ὀπώρας , καὶ ὅσοις δὴ μάλιστα 0 .
τὸν Πύθην ἐγίγνωσκεν ἡδόμενον ὄψοις καὶ βρώμασι .
ποιηθέντων δὲ πάντων , ὁ μὲν Πύθης ἧκεν ἀπὸ τῆς ξένης ·
ἐτύγχανε γὰρ ἀποδημῶν ·
ἡ δὲ γυνὴ δεῖπνον αἰτοῦντι παρέθηκε χρυσῆν τράπεζαν οὐδὲν ἐδώδιμον ἔχουσαν ἀλλὰ πάντα χρυσᾶ .
τὸ μὲν οὖν 0 .
πρῶτον ἔχαιρε Πύθης τοῖς μιμήμασιν , ἐμπλησθεὶς δὲ τῆς ὄψεως ᾔτει φαγεῖν ἡ δὲ χρυσοῦν ὅ τι τύχοι ποθήσας προσέφερε .
δυσχεραίνοντος δ αὐτοῦ καὶ πεινῆν βοῶντος , ἀλλὰ σύ γε τούτων , εἶπεν , ἄλλου δ οὐδενὸς εὐπορίαν πεποίηκας ἡμῖν ·
καὶ γὰρ ἐμπειρία καὶ τέχνη πᾶσα φροῦδος , γεωργεῖ δ οὐδείς , ἀλλὰ τὰ σπειρόμενα α καὶ φυτευόμενα καὶ τρέφοντα τῆς γῆς ὀπίσω καταλιπόντες ὀρύττομεν ἄχρηστα καὶ ζητοῦμεν , ἀποκναίοντες αὑτοὺς καὶ τοὺς πολίτας 0 .
ἐκίνησε ταῦτα τὸν Πύθην , καὶ πᾶσαν μὲν οὐ κατέλυσε τὴν περὶ τὰ μέταλλα πραγματείαν , ἀνὰ μέρος δὲ τὸ πέμπτον ἐργάζεσθαι κελεύσας τῶν πολιτῶν , τοὺς λοιποὺς ἐπὶ γεωργίαν καὶ τὰς τέχνας ἔτρεψε .
ξέρξου δὲ καταβαίνοντος ἐπὶ τὴν Ἑλλάδα , λαμπρότατος ἐν ταῖς ὑποδοχαῖς καὶ ταῖς δωρεαῖς γενόμενος χάριν ᾐτήσατο παρὰ τοῦ βασιλέως , πλειόνων αὐτῷ παίδων ὄντων , ἕνα παρεῖναι τῆς στρατείας καὶ καταλιπεῖν αὐτῷ γηροβοσκεῖν .
ὁ δὲ Ξέρξης ὑπ ὀργῆς τοῦτον μόνον , ὃν ἐξῃτήσατο , σφάξας καὶ διατεμὼν ἐκέλευσε τὸν στρατὸν διελθεῖν , τοὺς δ ἄλλους ἐπηγάγετο , καὶ πάντες ἀπώλοντο κατὰ τὰς μάχας .
ἐφ οἷς ὁ Πύθης ἀθυμήσας ἔπαθεν ὅμοια πολλοῖς τῶν κακῶν καὶ ἀνοήτων ·
τὸν μὲν γὰρ θάνατον ἐφοβεῖτο , τῷ βίῳ δ ἤχθετο .
βουλόμενος δὲ μὴ ζῆν , προέσθαι δὲ τὸ ζῆν μὴ δυνάμενος , χώματος ὄντος ἐν τῇ πόλει μεγάλου καὶ ποταμοῦ διαρρέοντος , ὃν Πυθοπολίτην ὠνόμαζον , ἐν μὲν τῷ χώματι κατεσκεύασε μνημεῖον , ἐκτρέψας δὲ τὸ ῥεῖθρον , ὥστε διὰ τοῦ χώματος φέρεσθαι ψαύοντα τοῦ τάφου τὸν ποταμὸν ἐπὶ τούτοις συντελεσθεῖσιν αὐτὸς μὲν εἰς τὸ μνημεῖον κατῆλθε , τῇ δὲ γυναικὶ τὴν ἀρχὴν καὶ τὴν πόλιν ἀναθεὶς ἅπασαν ἐκέλευσε μὴ προσιέναι , πέμπειν δὲ τὸ δεῖπνον αὐτῷ καθ ἑκάστην ἡμέραν εἰς βᾶριν ἐντιθεῖσαν , ἄχρι οὗ τὸν τάφον ἡ βᾶρις παρέλθῃ τὸ δεῖπνον ἀκέραιον ἔχουσα , τότε δὲ παύσασθαι πέμπουσαν , ὡς αὐτοῦ τεθνηκότος , ἐκεῖνος μὲν οὕτω τὸν λοιπὸν βίον διῆγεν , ἡ δὲ γυνὴ τῆς ἀρχῆς καλῶς ἐπεμελήθη καὶ μεταβολὴν κακῶν τοῖς ἀνθρώποις παρέσχε .
διὰ τί τὴν γαμουμένην ἅπτεσθαι πυρὸς καὶ ὕδατος κελεύουσι ;
πότερον τούτων ὡς ἐν στοιχείοις καὶ ἀρχαῖς τὸ μὲν ἄρρεν ἐστὶ τὸ δὲ θῆλυ , καὶ τὸ μὲν ἀρχὰς κινήσεως ἐνίησι τὸ δ ὑποκειμένου καὶ ὕλης δύναμιν 0 1 .
ἤ διότι τὸ πῦρ καθαίρει καὶ τὸ ὕδωρ ἁγνίζει , δεῖ δὲ καθαρὰν καὶ ἁγνὴν διαμένειν τὴν γαμηθεῖσαν ;
ἢ ὅτι , καθάπερ τὸ πῦρ χωρὶς ὑγρότητος ἄτροφόν ἐστι καὶ ξηρὸν τὸ δὲ ὕδωρ ἄνευ θερμότητος ἄγονον καὶ ἀργόν , οὕτω καὶ τὸ ἄρρεν ἀδρανὲς καὶ τὸ θῆλυ χωρὶς ἀλλήλων , ἡ δὲ σύνοδος ἀμφοῖν ἐπιτελεῖ τοῖς γήμασι τὴν συμβίωσιν 0 1 ;
ἢοὐκ ἀπολειπτέον καὶ κοινωνητέον ἁπάσης τύχης , κ ἂν ἄλλου μηδενὸς ἢ πυρὸς καὶ ὕδατος μέλλωσι κοινωνεῖν ἀλλήλοις ;
διὰ τί οὐ πλείονας οὐ δ ἐλάττονας ἀλλὰ πέντε λαμπάδας ἅπτουσιν ἐν τοῖς γάμοις , ἃς κηρίωνας ὀνομάζουσιν ;
πότερον , ὡς Βάρρων ἔλεγεν , ὅτι τῶν στρατηγῶν τρισὶ χρωμένων , εἰσὶ τοῖς ἀγορανόμοις πλείονας , παρὰ δὲ τῶν ἀγορανόμων ἅπτουσι τὸ πῦρ οἱ γαμοῦντες 0 ;
ἤ διότι πλείοσι χρωμένων ἀριθμοῖς , πρός τε τὰ ἄλλα βελτίων καὶ τελειότερος ὁ περιττὸς ἐνομίζετο καὶ πρὸς γάμον ἁρμοδιώτερος 0 ;
ὁ γὰρ ἄρτιος διάστασίν τε δέχεται καὶ ἴσον αὐτοῦ μάχιμόν ἐστι καὶ ἀντίπαλον , ὁ δὲ περιττὸς οὐ δύναται .
διασχισθῆναι παντάπασιν , ἀλλ ὑπολείπει τι κοινὸν ἀεὶ μεριζόμενος .
τοῦ δὲ περιττοῦ μάλιστα γαμήλιος ἡ πεντάς ἐστι ·
τὰ γὰρ τρία πρῶτος περιττὸς καὶ τὰ δύο πρῶτος ἄρτιος 0 ·
ἐκ δὲ τούτων ὥσπερ ἄρρενος καὶ θήλεος ἡ πεντὰς μέμεικται 0 .
ἢ μᾶλλον , ἐπεὶ τὸ φῶς γενέσεώς ἐστι σημεῖον , γυνὴ δ ἄχρι πέντε τίκτειν ὁμοῦ τὰ πλεῖστα πέφυκε , τοσαύταις χρῶνται λαμπάσιν ;
ἢ ὅτι πέντε δεῖσθαι θεῶν τοὺς γαμοῦντας οἴονται , Διὸς τελείου καὶ Ἥρας τελείας καὶ Ἀφροδίτης καὶ Πειθοῦς , ἐπὶ πᾶσι δ Ἀρτέμιδος , ἣν ταῖς λοχείαις καὶ ταῖς ὠδῖσιν αἱ γυναῖκες ἐπικαλοῦνται ;
διὰ τί , πολλῶν ὄντων ἐν Ῥώμῃ ναῶν Ἀρτέμιδος , εἰς μόνον τὸν ἐν τῷ καλουμένῳ Πατρικίῳ στενωπῷ ἄνδρες οὐκ εἰσίασιν ;
ἢδιὰ τὸν λεγόμενον μῦθον ;
γυναῖκα γὰρ αὐτόθι τὴν θεὸν σεβομένην βιαζόμενός τις ὑπὸ τῶν κυνῶν διεσπάσθη , καὶ ἀπὸ τούτου δεισιδαιμονίας γενομένης ἄνδρες οὐκ εἰσίασιν .
διὰ τί τοῖς ἄλλοις Ἀρτεμισίοις ἐπιεικῶς ἐλάφων κέρατα προσπατταλεύουσι , τῷ δ ἐν Ἀβεντίνῳ βοῶν 0 1 ;
ἢτοῦ παλαιοῦ συμπτώματος ἀπομνημονεύοντες 0 ;
λέγεται γὰρ ἐν Σαβίνοις Ἄντρωνι Κορατίῳ βοῦς ἐκπρεπὴς ὄψει καὶ μεγέθει διαφέρουσα τῶν ἄλλων γενέσθαι ·
μάντεως δέ τινος αὐτῷ φράσαντος , ὅτι τοῦ καθιερεύσαντος Ἀρτέμιδι τὴν βοῦν ἐκείνην ἐν Ἀβεντίνῳ πέπρωται μεγίστην γενέσθαι καὶ βασιλεῦσαι τῆς Ἰταλίας ἁπάσης τὴν πόλιν , ἐλθεῖν μὲν εἰς Ῥώμην τὸν ἄνθρωπον ὡς θύσοντα τὴν βοῦν 0 ·
οἰκέτου δὲ κρύφα τῷ βασιλεῖ Σερουίῳ τὸ μάντευμα φράσαντος , ἐκείνου δὲ Κορνηλίῳ τῷ ἱερεῖ , προστάξαι τὸν Κορνήλιον τῷ Ἄντρωνι λούσασθαι πρὸ τῆς θυσίας ἀπὸ τοῦ Θύμβρεως 0 ·
νενομίσθαι γὰρ οὕτω τοὺς καλλιεροῦντας .
ἐκεῖνον μὲν οὖν ἀπελθόντα λούεσθαι , τὸν δὲ Σερούιον φθάσαντα θῦσαι τῇ θεῷ τὴν βοῦν καὶ τῷ ἱερῷ τὰ κέρατα προσπατταλεῦσαι .
ταῦτα καὶ ὁ Ἰόβας ἱστόρηκε καὶ Βάρρων , πλὴν ὅτι τ οὔνομα τοῦ Ἄντρωνος Βάρρων οὐ γέγραφεν , οὐ δ ὑπὸ Κορνηλίου φησὶ τοῦ ἱερέως ἀλλ ὑπὸ τοῦ νεωκόρου παρακρουσθῆναι τὸν Σαβῖνον .
διὰ τί τοὺς τεθνάναι φημισθέντας ἐπὶ ξένης ψευδῶς , κ ἂν ἐπανέλθωσιν , οὐ δέχονται κατὰ θύρας , ἀλλὰ τῷ κεράμῳ προσβαίνοντες εἴσω καθιᾶσιν αὐτούς ;
ὁ μὲν γὰρ Βάρρων αἰτίαν μυθικὴν ὅλως ἀποδίδωσι .
φησὶ γάρ , ἐν τῷ περὶ Σικελίαν πολέμῳ ναυμαχίας μεγάλης γενομένης καὶ κατὰ πολλῶν φήμης οὐκ ἀληθοῦς ὡς ἀπολωλότων ῥυείσης , ἐπανελθόντας αὐτοὺς ὀλίγῳ χρόνῳ πάντας τελευτῆσαι , ἑνὶ δ εἰσιόντι τὰς θύρας ἀπαντῆσαι κλειομένας ἀπ αὐτομάτου καὶ μὴ χαλᾶν ἐπιχειροῦντος ἀνοίγειν .
τὸν δ ἄνθρωπον αὐτοῦ καταδαρθόντα πρὸ τῶν θυρῶν ἰδεῖν κατὰ τοὺς ὕπνους ὄψιν ὑφηγουμένην αὐτῷ τὴν ὑπὲρ τὸ τέγος εἰς τὴν οἰκίαν καθίμησιν ·
ποιήσαντα δ οὕτως εὐτυχῆ γενέσθαι καὶ γηραιόν ·
ἐκ δὲ τούτου τὸ ἔθος καταστῆναι τοῖς ὕστερον 0 .
ὅρα δὲ μὴ καὶ ταῦτα τρόπον τινὰ τοῖς Ἑλληνικοῖς ἔοικεν ·
οὐ γὰρ ἐνόμιζον ἁγνοὺς οὐ δὲ κατεμείγνυσαν ἑαυτοῖς οὐ δ εἴων ἱεροῖς πλησιάζειν , οἷς ἐκφορὰ γεγόνει καὶ τάφος ὡς τεθνηκόσι .
λέγεται δέ τινα τῶν ἐνόχων ταύτῃ τῇ δεισιδαιμονίᾳ γεγονότων Ἀριστῖνον εἰς Δελφοὺς ἀποστείλαντα δεῖσθαι τοῦ θεοῦ καὶ παραιτεῖσθαι τὰς παρούσας αὐτῷ διὰ τὸν νόμον ἀπορίας τὴν δὲ Πυθίαν εἰπεῖν ὅσσαπερ ἐν λεχέεσσι γυνὴ τίκτουσα τελεῖται , ταῦτα πάλιν τελέσαντα θύειν μακάρεσσι θεοῖσιν .
τὸν οὖν Ἀριστῖνον φρονήσαντα παρασχεῖν ἑαυτὸν ὥσπερ ἐξ ἀρχῆς τικτόμενον ταῖς γυναιξὶν ἀπολοῦσαι καὶ σπαργανῶσαι καὶ θηλὴν ἐπισχεῖν , οὕτω τε δρᾶν καὶ τοὺς ἄλλους ἅπαντας , ὑστεροπότμους προσαγορευομένους 0 .
ἔνιοι δὲ καὶ πρὸ τοῦ Ἀριστίνου ταῦτα γενέσθαι περὶ τοὺς ὑστεροπότμους καὶ τὸ ἔθος εἶναι παλαιόν 0 .
οὐδὲν οὖν θαυμαστὸν εἰ καὶ Ῥωμαῖοι τοῖς δοκοῦσιν ἅπαξ τεθάφθαι καὶ γεγονέναι τῆς τῶν φθιτῶν μερίδος οὐκ ᾤοντο δεῖν παριέναι τὴν αὔλειον , ᾗ θύσοντες ἐξίασι καὶ θύσαντες εἰσίασιν , ἀλλ ἄνωθεν ἐκέλευον εἰς τὰ ὕπαιθρα καταβαίνειν ἐκ τοῦ περιέχοντος 0 ·
καὶ γάρ τοὺς καθαρμοὺς ἐπιεικῶς πάντας ἐν ὑπαίθρῳ τελοῦσιν .
διὰ τί τοὺς συγγενεῖς τῷ στόματι φιλοῦσιν αἱ γυναῖκες ;
πότερον , ὡς οἱ πλεῖστοι νομίζουσιν , ἀπειρημένον ἦν πίνειν οἶνον ταῖς γυναιξίν ·
ὅπως οὖν αἱ πιοῦσαι μὴ λανθάνωσιν ἀλλ ἐλέγχωνται περιτυγχάνουσαι τοῖς οἰκείοις , ἐνομίσθη καταφιλεῖν ;
ἢ δι ἣν Ἀριστοτέλης ὁ φιλόσοφος αἰτίαν ἱστόρηκε ;
τὸ γὰρ πολυθρύλητον ἐκεῖνο καὶ πολλαχοῦ γενέσθαι λεγόμενον ὡς ἔοικεν ἐτολμήθη ταῖς Τρῳάσι καὶ περὶ τὴν Ἰταλίαν .
τῶν γὰρ ἀνδρῶν , ὡς προσέπλευσαν , ἀποβάντων ἐνέπρησαν τὰ πλοῖα , πάντως ἀπαλλαγῆναι τῆς πλάνης δεόμεναι καὶ τῆς θαλάττης ·
φοβηθεῖσαι δὲ τοὺς ἄνδρας ἠσπάζοντο τῶν συγγενῶν καὶ οἰκείων μετὰ τοῦ καταφιλεῖν καὶ περιπλέκεσθαι τοὺς προστυγχάνοντας .
παυσαμένων δὲ τῆς ὀργῆς καὶ διαλλαγέντων , ἐχρῶντο καὶ τὸ λοιπὸν ταύτῃ τῇ φιλοφροσύνῃ πρὸς αὐτούς .
ἢ μᾶλλον ἐδόθη τοῦτο ταῖς γυναιξὶν ὡς τιμὴν ἅμα καὶ δύναμιν αὐταῖς φέρον , εἰ φαίνοιντο πολλοὺς καὶ ἀγαθοὺς ἔχουσαι συγγενεῖς καὶ οἰκείους ;
ἤ , μὴ νενομισμένου συγγενίδας γαμεῖν , ἄχρι φιλήματος ἡ φιλοφροσύνη προῆλθεν καὶ τοῦτο μόνον ἀπελείφθη σύμβολον καὶ κοινώνημα τῆς συγγενείας ;
πρότερον γὰρ οὐκ ἐγάμουν τὰς ἀφ αἵματος , ὥσπερ οὐ δὲ νῦν τηθίδας οὐ δ ἀδελφὰς γαμοῦσιν , ἀλλ ὀψὲ συνεχώρησαν ἀνεψιαῖς συνοικεῖν ἐκ τοιαύτης αἰτίας ἀνὴρ χρημάτων ἐνδεὴς τὰ δ ἄλλα χρηστὸς καὶ παρ ὁντινοῦν τῷ δήμῳ τῶν πολιτευομένων ἀρέσκων , ἐπίκληρον ἀνεψιὰν ἔχων ἔδοξε καὶ πλουτεῖν ἀπ αὐτῆς ·
ἐπὶ τούτῳ δὲ γενομένης αὐτοῦ κατηγορίας , ὁ δῆμος ἀφεὶς τὴν αἰτίαν ἐλέγχειν ἔλυσε τὸ ἔγκλημα , ψηφισάμενος πᾶσιν ἐξεῖναι γαμεῖν ἄχρι ἀνεψιῶν , τὰ δ ἀνωτέρω κεκωλῦσθαι .
διὰ τί δὲ δῶρον λαβεῖν ἀνδρὶ παρὰ γυναικὸς καὶ γυναικὶ παρ ἀνδρὸς ἀπείρηται 0 ;
πότερον , ὡς Σόλων γράψας τὰς δόσεις κυρίας εἶναι τῶν τελευτώντων , πλὴν εἰ μή τις ἀνάγκῃ συνεχόμενος ἢ γυναικὶ πειθόμενος τὴν μὲν ἀνάγκην ὡς βιαζομένην ὑπεξείλετο , τὴν δ ἡδονὴν ὡς παραλογιζομένην , οὕτως ὑπενοήθησαν αἱ γυναικῶν καὶ ἀνδρῶν δόσεις 0 1 ;
ἢ φαυλότατον ἡγούμενοι σημεῖον εὐνοίας τὸ διδόναι διδόασι γὰρ καὶ ἀλλότριοι καὶ μὴ φιλοῦντες ἐκ τοῦ γάμου τὴν τοιαύτην ἀρέσκειαν ἀνεῖλον , ὅπως ἄμισθον ᾖ καὶ προῖκα καὶ δι αὑτὸ μὴ δι ἄλλο τὸ φιλεῖσθαι καὶ φιλεῖν 0 ;
ἤ , ὅτι τῷ λαμβάνειν διαφθειρόμεναι μάλιστα προσίενται τοὺς ἀλλοτρίους , σεμνὸν ἐφάνη τὸ μὴ διδόντας ἀγαπᾶν τοὺς ἰδίους ;
ἢ μᾶλλον ὅτι δεῖ καὶ γυναιξὶ κοινὰ τὰ ἀνδρῶν εἶναι καὶ ἀνδράσι τὰ γυναικῶν 0 ;
μανθάνει γὰρ ὁ λαβὼν τὸ δοθὲν ἀλλότριον ἡγεῖσθαι τὸ μὴ δοθέν , ὥστ ὀλίγον διδόντες ἀλλήλοις τὸ πᾶν ἀφαιροῦνται .
διὰ τί δὲ παρὰ γαμβροῦ καὶ παρὰ πενθεροῦ λαβεῖν ἐκείνοις κεκώλυται δῶρον ;
ἢ παρὰ γαμβροῦ μέν , ἵνα μὴ δόξῃ διὰ τοῦ πατρὸς εἰς τὴν γυναῖκα περιχωρεῖν τὸ δῶρον παρὰ πενθεροῦ δέ , ὅτι τὸν μὴ διδόντα δίκαιον ἐφάνη μη δὲ λαμβάνειν 0 1 ;
διὰ τί , κ ἂν ἐξ ἀγροῦ κ ἂν ἀπὸ ξένης ἐπανίωσιν , ἔχοντες οἴκοι γυναῖκας προπέμπουσι δηλοῦντες αὐταῖς ὅτι παραγίγνονται ;
πότερον ὅτι τοῦτο πιστεύοντός ἐστι τὴν γυναῖκα μηδὲν ῥᾳδιουργεῖν , τὸ δ ἐξαίφνης καὶ ἀπροσδοκήτως οἷον ἐνέδρα καὶ παρατήρησει , καὶ σπεύδουσιν ὡς ποθούσαις καὶ προσδεχομέναις εὐαγγελίζεσθαι περὶ αὑτῶν 0 1 ;
ἢ μᾶλλον αὐτοὶ περὶ ἐκείνων πυθέσθαι ποθοῦσιν , εἰ σῳζομένας καὶ ποθούσας ἐπὶ τῆς οἰκίας καταλαμβάνουσιν ;
ἢ πλείονες ταῖς γυναιξὶν οἰκονομίαι καὶ ἀσχολίαι , τῶν ἀνδρῶν ἀπόντων , τυγχάνουσι καὶ διαφοραὶ καὶ ὁρμαὶ πρὸς τοὺς ἔνδον ·
ἵν οὖν ἀπαλλαγεῖσα τούτων ἀθόρυβον τῷ ἀνδρὶ παρέχῃ τὴν ὑποδοχὴν καὶ ἡδεῖαν , ἡ προδήλωσις γίγνεται , διὰ τί τοὺς θεοὺς προσκυνοῦντες ἐπικαλύπτονται τὴν κεφαλήν , τῶν δ ἀνθρώπων τοῖς ἀξίοις τιμῆς ἀπαντῶντες , κ ἂν τύχωσιν ἐπὶ τῆς κεφαλῆς ἔχοντες τὸ ἱμάτιον , ἀποκαλύπτονται ;
τοῦτο γὰρ ἔοικε κ ἀκείνην ἐπιτείνειν τὴν ἀπορίαν .
εἰ μὲν οὖν ὁ περὶ Αἰνείου λεγόμενος λόγος ἀληθής ἐστιν , ὅτι τοῦ Διομήδους παρεξιόντος ἐπικαλυψάμενος τὴν θυσίαν ἐπετέλεσε , λόγον ἔχει καὶ ἀκολουθεῖ τῷ συγκαλύπτεσθαι πρὸς τοὺς πολεμίους τὸ τοῖς φίλοις καὶ ἀγαθοῖς ἐντυγχάνοντας ἀποκαλύπτεσθαι ·
τὸ γὰρ πρὸς τοὺς θεοὺς οὐκ ἴδιόν ἐστιν ἀλλὰ κατὰ συμβεβηκός , καὶ ἀπ ἐκείνου μεμένηκε τηρούμενον .
εἰ δ ἄλλο τι λέγειν χρή , σκόπει μὴ μόνον ἐκεῖνο δεῖ ζητεῖν , δι ὃ τοὺς θεοὺς προσκυνοῦντες ἐπικαλύπτονται , θάτερον δ ἀκόλουθόν ἐστι .
τῶν γὰρ ἀνθρώπων ἀποκαλύπτονται τοῖς δυνατωτέροις , οὐ τιμὴν αὐτοῖς προστιθέντες , ἀλλὰ τὸν φθόνον αὐτῶν μᾶλλον ἀφαιροῦντες , ἵνα μὴ δόξωσι τὰς αὐτὰς τοῖς θεοῖς τιμὰς ἀπαιτεῖν μη δ ὑπομένειν μη δὲ χαίρειν θεραπευόμενοι παραπλησίως ἐκείνοις .
τοὺς δὲ θεοὺς οὕτω προσεκύνουν ἢ ταπεινοῦντες ἑαυτοὺς τῇ ἐπικρύψει τῆς κεφαλῆς , ἢ μᾶλλον εὐλαβούμενοί τινα φωνὴν προσπεσεῖν αὐτοῖς ἔξωθεν εὐχομένοις ἀπαίσιον καὶ δύσφημον ἄχρι τῶν ὤτων ἀνελάμβανον τὸ ἱμάτιον ·
ὅτι γὰρ ἰσχυρῶς ἐφυλάττοντο ταῦτα , δῆλόν ἐστι τῷ προσιόντας ἐπὶ μαντείαν χαλκωμάτων πατάγῳ περιψοφεῖσθαι .
ἢ ὡς Κάστωρ λέγει τὰ Ῥωμαϊκὰ τοῖς Πυθαγορικοῖς συνοικειῶν , τὸν ἐν ἡμῖν δαίμονα δεῖσθαι τῶν ἐκτὸς θεῶν καὶ ἱκετεύειν , τῇ τῆς κεφαλῆς ἐπικαλύψει τὴν τῆς ψυχῆς αἰνιττόμενος ὑπὸ τοῦ σώματος ἐγκάλυψιν καὶ ἀπόκρυψιν .
διὰ τί τῷ Κρόνῳ θύουσιν ἀπαρακαλύπτῳ τῇ κεφαλῇ ;
πότερον ὅτι τὴν ἐγκάλυψιν Αἰνείας παρέδωκεν , ἡ δὲ τοῦ Κρόνου θυσία παμπάλαιός ἐστιν , ἢ ὅτι τοῖς οὐρανίοις ἐπικαλύπτονται , τὸν δὲ Κρόνον ἡγοῦνται θεὸν ὑπουδαῖον καὶ χθόνιον 0 ;
ἢ ὅτι τῆς ἀληθείας οὐδὲν ἀπόκρυφον ἢ ἐπίσκιον , ἀληθείας δὲ νομίζουσι Ῥωμαῖοι πατέρα τὸν Κρόνον εἶναι 0 ;
διὰ τί δὲ τὸν Κρόνον πατέρα τῆς ἀληθείας νομίζουσι ;
πότερον , ὥσπερ ἔνιοι τῶν φιλοσόφων , χρόνον οἴονται τὸν Κρόνον εἶναι , τὸ δ ἀληθὲς εὑρίσκει χρόνος 0 ·
ἢ τὸν μυθολογούμενον ἐπὶ Κρόνου βίον , εἰ δικαιότατος ἦν , εἰκός ἐστι μάλιστα μετέχειν ἀληθείας ;
διὰ τί καὶ τῷ λεγομένῳ Ὁνώρει θύουσιν ἀπαρακαλύπτῳ τῇ κεφαλῇ ;
τὸν δὲ Ὁνῶρεμ δόξαν ἄν τις ἢ τιμὴν μεθερμηνεύσειε .
πότερον διότι λαμπρὸν ἡ δόξα καὶ περιφανὲς καὶ ἀναπεπταμένον , δι ἣν αἰτίαν τοῖς ἀγαθοῖς καὶ τιμωμένοις ἀνδράσιν ἀποκαλύπτονται , διὰ ταύτην καὶ τὸν ἐπώνυμον τῆς τιμῆς θεὸν οὕτω προσκυνοῦσιν 0 ;
διὰ τί τοὺς γονεῖς ἐκκομίζουσιν οἱ μὲν υἱοὶ συγκεκαλυμμένοι , αἱ δὲ θυγατέρες γυμναῖς ταῖς κεφαλαῖς καὶ ταῖς κόμαις λελυμέναις 0 ;
πότερον ὅτι τιμᾶσθαι μὲν ὑπὸ τῶν ἀρρένων δεῖ τοὺς πατέρας ὡς θεούς , πενθεῖσθαι δ ὑπὸ τῶν θυγατέρων ὡς τεθνηκότας , ἑκατέρῳ τὸ οἰκεῖον ὁ νόμος ἀποδοὺς ἐξ ἀμφοτέρων ἐποίησε τὸ ἁρμόττον 0 ;
ἢ πένθους μὲν οἰκεῖον τὸ μὴ σύνηθες , συνηθέστερον δὲ ταῖς μὲν γυναιξὶν ἐγκεκαλυμμέναις , τοῖς δ ἀνδράσιν ἀκαλύπτοις εἰς τὸ δημόσιον προϊέναι 0 1 2 ;
καὶ γὰρ παρ Ἕλλησιν ὅταν δυστυχία τις γένηται , κείρονται μὲν αἱ γυναῖκες κομῶσι δ οἱ ἄνδρες , ὅτι τοῖς μὲν τὸ κείρεσθαι ταῖς δὲ τὸ κομᾶν σύνηθὲς ἐστιν 0 .
ἢ τοὺς μὲν υἱοὺς ἐπικαλύπτεσθαι δι ἣν εἰρήκαμεν αἰτίαν ἐνομίσθη ;
καὶ γὰρ ἐπὶ τῶν τάφων , ὥς φησι Βάρρων , περιστρέφονται , καθάπερ θεῶν ἱερὰ τιμῶντες τὰ τῶν πατέρων μνήματα , καὶ καύσαντες τοὺς γονεῖς , ὅταν ὀστέῳ πρῶτον ἐντύχωσι , θεὸν γεγονέναι τὸν τεθνηκότα λέγουσι .
ταῖς δὲ γυναιξὶν οὐ δ ὅλως ἐξῆν ἐπικαλύπτεσθαι τὴν κεφαλήν ·
ἱστορεῖται γοῦν ὅτι πρῶτος μὲν ἐξέβαλε γυναῖκα Σπόριος Καρβίλιος ἐπ ἀτεκνίᾳ , δεύτερος δὲ Σουλπίκιος Γάλλος ἐφελκυσαμένην ἰδὼν κατὰ κεφαλῆς τὸ ἱμάτιον , τρίτος δὲ Πόπλιος Σεμπρώνιος ἀγῶνα θεωρήσασαν ἐπιτάφιον 0 1 2 .
διὰ τί τὸν Τέρμινον , ᾧ τὰ Τερμινάλια ποιοῦσι , θεὸν νομίζοντες οὐδὲν ἔθυον αὐτῷ ζῷον ;
ἢ Ῥωμύλος μὲν ὅρους οὐκ ἔθηκε τῆς χώρας , ὅπως ἐξῇ προϊέναι καὶ ἀποτέμνεσθαι καὶ νομίζειν πᾶσαν ἰδίαν , ὥσπερ ὁ Λάκων εἶπεν , ἧς ἂν τὸ δόρυ ἐφικνῆται , Νομᾶς δὲ Πομπίλιος , ἀνὴρ δίκαιος καὶ πολιτικὸς ὢν καὶ φιλόσοφος γενόμενος , τήν τε χώραν ὡρίσατο πρὸς τοὺς γειτνιῶντας καὶ τοῖς ὅροις ἐπιφημίσας τὸν Τέρμινον ὡς ἐπίσκοπον καὶ φύλακα φιλίας καὶ εἰρήνης ᾤετο δεῖν αἵματος καὶ φόνου καθαρὸν καὶ ἀμίαντον διαφυλάττειν ;
διὰ τί δούλαις τὸ τῆς Λευκοθέας ἱερὸν ἄβατόν ἐστι , μίαν δὲ μόνην αἱ γυναῖκες εἰσάγουσαι παίουσιν ἐπὶ κόρρης καὶ ῥαπίζουσιν ;
ἢ τὸ μὲν ταύτην ῥαπίζεσθαι σύμβολόν ἐστι τοῦ μὴ ἐξεῖναι , κωλύουσι δὲ τὰς ἄλλας διὰ τὸν μῦθον ;
ἡ γὰρ Ἰνὼ ζηλοτυπήσασα δούλην ἐπὶ τῷ ἀνδρὶ λέγεται περὶ τὸν υἱὸν ἐκμανῆναι ·
τὴν δὲ δούλην Ἕλληνες Αἰτωλίδα γένει φασὶν εἶναι , καλεῖσθαι δ Ἀντιφέραν .
διὸ καὶ παρ ἡμῖν ἐν Χαιρωνείᾳ πρὸ τοῦ σηκοῦ τῆς Λευκοθέας ὁ νεωκόρος λαβὼν μάστιγα κηρύττει , μὴ δοῦλον εἰσιέναι μὴ δούλαν , μὴ Αἰτωλὸν μὴ Αἰτωλάν .
διὰ τί παρὰ τῇ θεῷ ταύτῃ τοῖς μὲν ἰδίοις τέκνοις οὐκ εὔχονται τ ἀγαθὰ τοῖς δὲ τῶν ἀδελφῶν 0 ;
πότερον ὅτι φιλάδελφος μέν τις ἡ Ἰνὼ καὶ τὸν ἐκ τῆς ἀδελφῆς ἐτιθηνήσατο , αὐτὴ δὲ περὶ τοὺς ἑαυτῆς παῖδας ἐδυστύχησεν ἢ καὶ ἄλλως ἠθικὸν καὶ καλὸν τὸ ἔθος καὶ πολλὴν παρασκευάζον εὔνοιαν ταῖς οἰκειότησι 0 ;
διὰ τί τῷ Ἡρακλεῖ πολλοὶ τῶν πλουσίων ἐδεκάτευον τὰς οὐσίας ;
πότερον ὅτι κ ἀκεῖνος ἐν Ῥώμῃ τῶν Γηρυόνου βοῶν ἀπέθυσε τὴν δεκάτην , ἢ ὅτι Ῥωμαίους ὑπὸ Τυρρηνῶν δεκατευομένους ἀπήλλαξεν 0 ;
ἢ ταῦτα μὲν οὐκ ἔχει τὴν ἱστορίαν ἀξιόπιστον , ὡς δ ἀδηφάγῳ τινὶ τῷ Ἡρακλεῖ καὶ εὐθοίνῳ δαψιλῶς καὶ ἀφθόνως ἀπέθυον ;
ἢ μᾶλλον ὡς ἐπαχθῆ τοῖς πολίταις τὸν ὑπερβάλλοντα πλοῦτον κολούοντες καὶ καθάπερ εὐεξίας ἐπ ἄκρον εὐσωματούσης ἀφαιροῦντες , ᾤοντο μάλιστα τιμᾶσθαι τὸν Ἡρακλέα καὶ χαίρειν ταῖς τοιαύταις ἀποχρήσεσι καὶ συστολαῖς τῶν περιττῶν , εὐτελῆ καὶ αὐτάρκη καὶ ἀπέριττον τῷ βίῳ γενόμενον 0 ;
διὰ τί τὸν Ἰανουάριον μῆνα νέου ἔτους ἀρχὴν λαμβάνουσι ;
τὸ γὰρ παλαιὸν ὁ Μάρτιος ἠριθμεῖτο πρότερος , ὡς ἄλλοις τε πολλοῖς δῆλόν ἐστι τεκμηρίοις καὶ μάλιστα τῷ τὸν πέμπτον ἀπὸ τοῦ Μαρτίου Πέμπτον καὶ τὸν ἕκτον Ἕκτον ὀνομάζεσθαι , καὶ τοὺς ἄλλους ἐφεξῆς ἄχρι τοῦ τελευταίου , ὃν Δεκέμβριον καλοῦσιν ἀπὸ τοῦ Μαρτίου δέκατον ἀριθμούμενον 0 .
ἐξ οὗ δὴ καὶ παρέστη τισὶν οἴεσθαι καὶ λέγειν ὡς οὐ δώδεκα μησὶν ἀλλὰ δέκα συνεπλήρουν οἱ τότε Ῥωμαῖοι τὸν ἐνιαυτὸν ἐνίοις τῶν μηνῶν ἡμέρας πλείονας τῶν τριάκοντα προστιθέντες .
ἄλλοι δ ἱστοροῦσι τὸν μὲν Δεκέμβριον ἀπὸ τοῦ Μαρτίου δέκατον εἶναι , τὸν δ Ἰανουάριον ἑνδέκατον , τὸν δὲ Φεβρουάριον δωδέκατον , ἐν ᾧ καθαρμοῖς τε χρῶνται καὶ τοῖς φθιμένοις ἐναγίζουσι τοῦ ἐνιαυτοῦ τελευτῶντος 0 .
μετατεθῆναι δὲ τούτους καὶ γενέσθαι τὸν Ἰανουάριον πρῶτον , ὅτι τῇ νουμηνίᾳ τούτου τοῦ μηνός , ἣν ἡμέραν καλάνδας Ἰανουαρίας καλοῦσιν , οἱ πρῶτοι κατεστάθησαν ὕπατοι , τῶν βασιλέων ἐκπεσόντων .
πιθανώτεροι δ εἰσὶν οἱ λέγοντες ὅτι τὸν μὲν Μάρτιον ὁ Ῥωμύλος πολεμικὸς καὶ ἀρειμάνιος ὢν καὶ δοκῶν ἐξ Ἄρεος γεγονέναι προέταξε τῶν μηνῶν ἐπώνυμον ὄντα τοῦ Ἄρεος ·
νομᾶς δ αὖθις εἰρηνικὸς γενόμενος καὶ πρὸς ἔργα τῆς γῆς φιλοτιμούμενος τρέψαι τὴν πόλιν ἀποστῆσαι δὲ τῶν πολεμικῶν , τῷ Ἰανουαρίῳ τὴν ἡγεμονίαν ἔδωκε καὶ τὸν Ἰανὸν εἰς τιμὰς προήγαγε μεγάλας , ὡς πολιτικὸν καὶ γεωργικὸν μᾶλλον ἢ πολεμικὸν γενόμενον 0 .
ὅρα δὲ μὴ μᾶλλον ὁ Νομᾶς τῇ φύσει προσήκουσαν ἀρχὴν ἔλαβε τοῦ ἔτους ὡς πρὸς ἡμᾶς 0 .
καθόλου μὲν γὰρ οὐδέν ἐστι φύσει τῶν ἐν κύκλῳ περιφερομένων οὔ τ ἔσχατον οὔ τε πρῶτον , νόμῳ δ ἄλλην ἄλλοι τοῦ χρόνου λαμβάνουσιν ἀρχὴν ἄριστα δ οἱ τὴν μετὰ τροπὰς χειμερινὰς λαμβάνοντες , ὁπηνίκα τοῦ πρόσω βαδίζειν πεπαυμένος ὁ ἥλιος ἐπιστρέφει καὶ ἀνακάμπτει πάλιν πρὸς ἡμᾶς 0 ·
γίγνεται γὰρ ἀνθρώποις τρόπον τινὰ κατὰ φύσιν τὸν μὲν τοῦ φωτὸς αὔξουσα χρόνον ἡμῖν , μειοῦσα δὲ τὸν τοῦ σκότους , ἐγγυτέρω δὲ ποιοῦσα τὸν κύριον καὶ ἡγεμόνα τῆς ῥευστῆς οὐσίας ἁπάσης .
διὰ τί τῇ γυναικείᾳ θεῷ , ἣν Ἀγαθὴν καλοῦσιν , κοσμοῦσαι σηκὸν αἱ γυναῖκες οἴκοι μυρσίνας οὐκ εἰσφέρουσι , καίτοι πᾶσι φιλοτιμούμεναι χρῆσθαι τοῖς βλαστάνουσι καὶ ἀνθοῦσι ;
πότερον , ὡς οἱ μυθολογοῦντες ἱστοροῦσι , Φαύνου μὲν ἦν γυνὴ τοῦ μάντεως , οἴνῳ δὲ χρησαμένη κρύφα καὶ μὴ λαθοῦσα ῥάβδοις ὑπὸ τοῦ ἀνδρὸς ἐκολάσθη μυρσίνης , ὅθεν μυρσίνην μὲν οὐκ εἰσφέρουσιν , οἶνον δ αὐτῇ σπένδουσι , γάλα προσαγορεύουσαι ;
ἢ πολλῶν μὲν ἁγναὶ μάλιστα δ ἀφροδισίων τὴν ἱερουργίαν ἐκείνην ἐπιτελοῦσιν ;
οὐ γὰρ μόνον ἐξοικίζουσι τοὺς ἄνδρας , ἀλλὰ καὶ πᾶν ἄρρεν ἐξελαύνουσι τῆς οἰκίας , ὅταν τὰ νενομισμένα τῇ θεῷ ποιῶσι .
τὴν οὖν μυρσίνην ὡς ἱερὰν Ἀφροδίτης ἀφοσιοῦνται ·
καὶ γὰρ ἣν νῦν Μουρκίαν Ἀφροδίτην καλοῦσι , Μυρτίαν τὸ παλαιὸν ὡς ἔοικεν ὠνόμαζον .
διὰ τί τὸν δρυοκολάπτην οἱ Λατῖνοι σέβονται καὶ ἀπέχονται πάντες ἰσχυρῶς τοῦ ὄρνιθος ;
πότερον ὅτι τὸν Πῖκον λέγουσιν ὑπὸ φαρμάκων τῆς γυναικὸς μεταβαλεῖν τὴν φύσιν καὶ γενόμενον δρυοκολάπτην ἀποφθέγγεσθαι λόγια καὶ χρησμῳδεῖν τοῖς ἐρωτῶσιν 0 ;
ἤ τοῦτο μὲν ἄπιστόν ἐστιν ὅλως καὶ τερατῶδες , ἅτερος δὲ τῶν μύθων πιθανώτερος , ὡς ἄρα τοῖς περὶ Ῥωμύλον καὶ Ῥῶμον ἐκτεθεῖσιν οὐ μόνον λύκαινα θηλὴν ἐπεῖχεν , ἀλλὰ καὶ δρυοκολάπτης τις ἐπιφοιτῶν ἐψώμιζεν 0 ;
ἐπιεικῶς γὰρ ἔτι καὶ νῦν ἐν τοῖς ὑπωρείοις καὶ δρυμώδεσι τόποις ὅπου φαίνεται δρυοκολάπτης , ἐκεῖ καὶ λύκος , ὡς Νιγίδιος ἱστορεῖ 0 .
ἢ μᾶλλον , ὡς ἄλλον ἄλλου θεοῦ , καὶ τοῦτον Ἄρεος ἱερὸν νομίζουσι τὸν ὄρνιν 0 1 ;
καὶ γὰρ εὐθαρσὴς καὶ γαῦρός ἐστι καὶ τὸ ῥύγχος οὕτως ἔχει κραταιόν , ὥστε δρῦς ἀνατρέπειν , ὅταν κόπτων πρὸς τὴν ἐντεριώνην ἐξίκηται .
διὰ τί τὸν Ἰανὸν διπρόσωπον οἴονται γεγονέναι καὶ γράφουσιν οὕτω καὶ πλάττουσιν ;
πότερον ὅτι τῷ μὲν γένει Ἕλλην ἐκ Περραιβίας ἦν , ὡς ἱστοροῦσιν , διαβὰς δ εἰς Ἰταλίαν καὶ συνοικήσας τοῖς αὐτόθι βαρβάροις μετέβαλε καὶ γλῶτταν καὶ δίαιταν ἢ μᾶλλον ὅτι τοὺς περὶ τὴν Ἰταλίαν φυτοῖς ἀγρίοις καὶ ἀνόμοις χρωμένους ἔθεσιν εἰς ἕτερον βίου σχῆμα , πείσας γεωργεῖν καὶ πολιτεύεσθαι , μετέβαλε καὶ μετεκόσμησεν 0 ;
διὰ τί τὰ πρὸς τὰς ταφὰς πιπράσκουσιν ἐν τῷ τεμένει τῷ Λιβιτίνης νομίζοντες Ἀφροδίτην εἶναι τὴν Λιβιτίνην ;
πότερον καὶ τοῦτο τῶν Νομᾶ τοῦ βασιλέως φιλοσοφημάτων ἕν ἐστιν , ὅπως μανθάνωσι μὴ δυσχεραίνειν τὰ τοιαῦτα μη δὲ φεύγειν ὡς μιασμόν 0 ;
ἢ μᾶλλον ὑπόμνησίς ἐστι τοῦ φθαρτὸν εἶναι τὸ γεννητόν , ὡς μιᾶς θεοῦ τὰς γενέσεις καὶ τὰς τελευτὰς ἐπισκοπούσης ;
καὶ γὰρ ἐν Δελφοῖς Ἀφροδίτης ἐπιτυμβίας ἀγαλμάτιόν ἐστι πρὸς ὃ τοὺς κατοιχομένους ἐπὶ τὰς χοὰς ἀνακαλοῦνται .
διὰ τί τρεῖς τοῦ μηνὸς ἀρχὰς καὶ προθεσμίας ἔχουσιν , οὐ τ αὐτὸ διάστημα τῶν ἡμερῶν μεταξὺ λαμβάνοντες ;
πότερον , ὡς οἱ περὶ τὸν Ἰόβαν ἱστοροῦσιν , ὅτι ταῖς καλάνδαις ἐκάλουν τὸν δῆμον οἱ ἄρχοντες καὶ κατήγγελλον εἰς πέμπτην τὰς νώνας , εἰδοὺς δ ἡμέραν ἱερὰν ἐνόμιζον 0 ;
ἢ μᾶλλον ὅτι ταῖς τῆς σελήνης διαφοραῖς ὁρίζοντες τὸν χρόνον , ἑώρων ἐν τρισὶ γιγνομένην διαφοραῖς τὴν σελήνην κατὰ μῆνα ταῖς μεγίσταις , πρώτῃ μὲν ὅτε κρύπτεται σύνοδον ποιησαμένη πρὸς ἥλιον , δευτέρᾳ δ ὅταν ἐκφυγοῦσα τὰς αὐγὰς τοῦ ἡλίου καταφανὴς πρῶτον ἐπὶ δυσμῶν γένηται , τρίτῃ δὲ τῇ περὶ τὴν πλήρωσιν αὐτῆς πανσελήνου γενομένης 0 1 2 ;
ὀνομάζουσι δὲ τὸν μὲν ἀφανισμὸν αὐτῆς καὶ τὴν κρύψιν καλάνδας , ὅτι πᾶν τὸ κρύφα καὶ λάθρα κλάμ καὶ κηλάρι τὸ λανθάνειν 0 ·
τὴν δὲ πρώτην φάσιν νώνας τῷ δικαιοτάτῳ τῶν ὀνομάτων , νουμηνίαν οὖσαν 0 ·
καὶ γὰρ αὐτοὶ τὸ νέον καὶ καινὸν ὥσπερ ἡμεῖς προσαγορεύουσι 0 ·
τὰς δ εἰδοὺς ἢ διὰ τὸ κάλλος καὶ τὸ εἶδος ὁλοκλήρου καθισταμένης τῆς σελήνης ἢ τῷ Διὶ τὴν ἐπωνυμίαν ἀποδιδόντες 0 .
οὐ δεῖ δὲ τῶν ἡμερῶν τὸν ἀκριβέστατον ἀριθμὸν διώκειν οὐ δὲ τὸ παρ ὀλίγον συκοφαντεῖν , ὅπου καὶ νῦν ἐπίδοσιν τοσαύτην ἀστρολογίας ἐχούσης , περιγίγνεται τῆς ἐμπειρίας τῶν μαθηματικῶν ἡ τῆς κινήσεως ἀνωμαλία διαφεύγουσα τὸν λόγον .
διὰ τί τὴν μετὰ καλάνδας ἡμέραν καὶ νώνας καὶ εἰδοὺς ἀνέξοδον καὶ ἀνεκδήμητον τίθενται ;
πότερον , ὡς οἱ πλεῖστοι νομίζουσι καὶ Λίβιος ἱστορεῖ , ὅτι μετὰ τὰς Κυιντιλίας εἰδούς , ἃς νῦν Ἰουλίας καλοῦσιν , ἐξάγοντες οἱ χιλίαρχοι τὸ στράτευμα περὶ τὸν Ἀλίαν ποταμὸν ἐκρατήθησαν ὑπὸ Κελτῶν μάχῃ καὶ τὴν πόλιν ἀπώλεσαν ;
νομισθείσης δὲ τῆς μετὰ τὰς εἰδοὺς ἀποφράδος προήγαγεν ὥσπερ φιλεῖ πορρωτέρω τὸ ἔθος ἡ δεισιδαιμονία καὶ κατέστησεν εἰς τὴν αὐτὴν εὐλάβειαν τήν τε μετὰ νώνας καὶ τὴν μετὰ καλάνδας ;
ἤ τοῦτο μὲν ἔχει πολλὰς ἀλογίας ;
ἄλλῃ τε γὰρ ἡμέρᾳ τὴν μάχην ἡττήθησαν , ἣν Ἀλιάδα διὰ τὸν ποταμὸν καλοῦντες ἀφοσιοῦνται , καὶ πολλῶν ἀποφράδων οὐσῶν οὐκ ἐν παντὶ μηνὶ τὰς ὁμωνύμους παραφυλάττουσιν , ἀλλ ἑκάστην ἐν ᾧ συνέτυχε , τὸ τε ταῖς μετὰ νώνας καὶ καλάνδας ἁπλῶς ἁπάσαις προστρίψασθαι τὴν δεισιδαιμονίαν ἀπιθανώτατον 0 .
ὅρα δὴ μή , καθάπερ τῶν μηνῶν τὸν μὲν πρῶτον ὀλυμπίοις θεοῖς ἱέρωσαν , τὸν δὲ δεύτερον χθονίοις ἐν ᾧ καὶ καθαρμούς τινας τελοῦσι καὶ τοῖς κατοιχομένοις ἐναγίζουσιν , οὕτω καὶ τῶν ἡμερῶν τὰς μὲν οἷον ἀρχὰς καὶ κυρίας ὥσπερ εἴρηται τρεῖς οὔσας ἑορτασίμους καὶ ἱερὰς ἔθεντο , τὰς δ ἐφεξῆς δαίμοσι καὶ φθιτοῖς ἐπιφημίσαντες ἀποφράδας καὶ ἀπράκτους ἐνόμισαν 0 .
καὶ γὰρ Ἕλληνες ἐν τῇ νουμηνίᾳ τοὺς θεοὺς σεβόμενοι , τὴν δευτέραν ἥρωσι καὶ δαίμοσιν ἀποδεδώκασι καὶ τῶν κρατήρων ὁ δεύτερος ἥρωσιν ἐπικίρναται καὶ ἡρωίσι .
καὶ ὅλως ἀριθμός τις ὁ χρόνος , ἀριθμοῦ δὲ θεῖον ἡ ἀρχή μονὰς γάρ ἐστιν 0 .
ἡ δὲ μετ αὐτὴν δυὰς ἀντίπαλος τῇ ἀρχῇ καὶ ἀρτίων πρώτη 0 .
τὸ δ ἄρτιον ἐνδεὲς καὶ ἀτελὲς καὶ ἀόριστον , ὥσπερ αὖ τὸ περιττὸν ὥρισται καὶ περαίνει καὶ τέλειόν ἐστι 0 .
διὸ καὶ νῶναι μὲν ἐπιβάλλουσι διὰ πέμπτης καλάνδαις , νώναις δ εἰδοὶ δι ἐνάτης .
ὁρίζουσι γὰρ οἱ περιττοὶ τὰς ἀρχάς ·
οἱ δὲ μετὰ τὰς ἀρχὰς ἄρτιοι ὄντες οὐκ ἔχουσι τάξιν οὐ δὲ δύναμιν , ὅθεν οὐκ ἄρχονται πράξεως οὐ δ ἀποδημίας ἐν ταύταις .